12 joves urgellencs finalitzen el curs del Programa de Qualificació Professional Inicial - FÒRUM.ad\n12 joves urgellencs finalitzen el curs del Programa de Qualificació Professional Inicial\nOn: 06/06/14 14:51\nDotze alumnes de la Seu d’Urgell dels setze que va iniciar el curs d’auxiliar de vendes, oficina i atenció al públic han superat aquesta formació, emmarcat dins dels Programes de Qualificació Professional Inicial-Pla de Transició al Treball (PQPI-PTT) que organitzen el Departament d’Ensenyament de la Generalitat de Catalunya i l’Ajuntament urgellenc.\nD’aquests 12 joves que han passat de manera satisfactòria el curs, una part seguiran els seus estudis cap a cicles formatius de grau mitjà, ja que han aprovat la prova d’accés, mentre que una altra part de l’alumnat podrà cursar els mòduls C que serveixen per acreditar l’ESO.\nEn un acte que s’ha celebrat aquest migdia a la sala d’actes de l’Ajuntament de la Seu d’Urgell, aquests 12 joves alumnes han rebut una orla que els acredita haver superat aquest curs dels PQPI-PTT. Les orles han estat lliurades per l’alcalde de la ciutat, Albert Batalla, el coordinador general del PAQPI PTT a Catalunya, Jaume Hill, el regidor d’Ensenyament de l’Ajuntament urgellenc, Jordi Martin, i la responsable territorial del PQUI PTT, Eva Ribera.\nEls alumnes han explicat a través d’un vídeo que ha significat per a ells haver pres part en aquest curs i haver-lo superat. Tots han coincidit que ha estat una “molt bona oportunitat per tornar a enganxar-se als estudis” i han mostrat la seva satisfacció per haver assolit l’objectiu.\nEn aquest curs els alumnes han realitzat un total de 225 hores de pràctiques tant en empreses públiques com privades de la Seu d’Urgell, i hi han col·laborat un total d’11 empreses o institucions de la capital alturgellenca.\nL’alcalde de la Seu, Albert Batalla, els hi ha donat l’enhorabona per haver superat el curs. L’alcalde de la Seu els ha esperonat a mantenir una actitud positiva per seguir formant-se com a futurs professionals. “Aprofiteu les oportunitats i seguiu pedalant amb esforç i ganes per aconseguir els vostres objectius”, ha manifestat l’alcalde urgellenc dirigint-se als 12 alumnes que han superat el curs del PQPI PTT.\nEn el seu torn, el coordinador general del PQPI PTT a Catalunya, Jaume Hill, ha encoratjat als joves alumnes “a seguir formant-se, a saber escollir, a prendre decisions i ser persistents quan hi hagi dificultats”. Hill també ha volgut remarcar que “l’existència d’un PTT és una necessitat que neix d’una voluntat compartida entre dues administracions, en aquest cas, de la Generalitat de Catalunya i l’Ajuntament de la Seu d’Urgell”. Hill també ha recordat que el PTT de la Seu d’Urgell fa quatre anys que es va posar en marxa, sent uns dels 60 PTT que hi ha a tot Catalunya.\nPer la seva part, el professor-tutor del PQPI PTT de la Seu d’Urgell, Marc Llovera, també ha volgut felicitar públicament als 12 alumnes del curs, i ha agraït tant a l’Ajuntament de la seu com a la Generalitat fer possible el PTT i l’agilitat per tornar-lo a organitzar de cara al curs vinent.\nPrevious Post: Convocats els ajuts al desenvolupament de projectes de recerca en el marc de cooperació de la CTP\nNext Post: Més de la meitat dels casos greus atesos per Càritas, conseqüència de la crisi


CAN BAUS - Albons - Empordà : Nit de Sant LLorenç\nLa pluja de meteors es pot veure cada any, des de mitjans de juliol, tot i que quan se n'observen més és entre els dies 8 i 14 d'agost, assolint un màxim d'activitat al voltant del 12 d'agost, quan es poden veure fins a 100 meteors per hora, segons l'any. La intensitat d'aquesta pluja de meteors i l'època de l'any en què es produeix fan dels Persèids una de les pluges d'estels més populars i fàcils de gaudir.\nEls Persèids s'anomenen també "llàgrimes de sant Llorenç" per la proximitat de la festa de Sant Llorenç al màxim de la pluja. Com que els Persèids apareixien la nit que se'l recordava, es van associar amb les llàgrimes que va plorar el sant en ser cremat en una graella.\nA Albons fa una bona tramuntana que ens pot deixar un cel seré. Aprofiteu !\nPublicat per canbaus a 2:02\nEtiquetes de comentaris: Pareu atenció aquesta nit


[Sol·licitud parada] Mostra d'embotits, alimentació i productes d'artesania - Ajuntament de Puig-reig\n19 de December de 201815 de March de 2021\n[Sol·licitud parada] Mostra d’embotits, alimentació i productes d’artesania\nJa fa més de 135 anys que a Puig-reig celebrem la Festa de La Corrida; una festa que any rere any ha anat mantenint viva la tradició dels cavalls, carros i embotits del nostre poble. L’Associació Cultural i Recreativa “La Corrida”, juntament amb l’Ajuntament de Puig-reig, ja estem preparant la Festa de “La Corrida 2019” que enguany tindrà lloc els dies 18, 19 i 20 de gener.\nAmb la voluntat d’aconseguir transmetre el caràcter de la festa i de potenciar els seus atributs i elements més característics, hem introduït alguns canvis en el funcionament de la gestió de les parades que s’instal·len el diumenge. En primer lloc, i segurament el més important, només podran participar a la fira parades d’embotits, alimentació i artesania. En segon lloc, per poder participar caldrà pagar 20€ al compte IBAN ES03 2013 6020 7302 0012 6038 (concepte: el nom de la vostra parada) (excepte entitats/associacions solidàries/sense ànim de lucre). Amb aquests 20€ d’inscripció us donarem 2 mocadors de “La Corrida” i bosses exclusives de la festa per donar als vostres clients.\nAixí doncs, si voleu instal·lar una parada durant el diumenge 20 de gener al matí a la mostra d’embotits, alimentació i productes d’artesania, cal que feu una instància genèrica a través de la Seu Electrònica i seguidament ens posarem en contacte amb vosaltres. Si teniu algun dubte podeu enviar un correu a hinojoan@puig-reig.cat o trucar a l’Ajuntament de Puig-reig 938380000.\nLes parades s’instal·laran diumenge dia 20 de 7 a 8 del matí i hauran d’estar muntades mínim fins les 3 de la tarda.\nUs adjuntem l’autorització dels drets d’imatge per tal que ens la retorneu firmada en cas de voler participar a la mostra.\nEsperem la vostra participació a la Festa de “La Corrida 2019”!\nNOTA DE LA COMISSIÓ! És OBLIGATORI per a tots els paradistes anar vestit amb la bata de La Corrida o armilla, mocador i gorra.\nPunts d’accés wi-fi gratuïts a Puig-reigpreviousLa Corrida 2019next


Capítol de “La maleta de l’escriptor” - Isidre Grau - Web d'Isidre Grau, escriptor\nNo crec que hi hagi una única manera de treballar amb les emocions, una de les matèries bàsiques de la literatura, i alhora, una de les més delicades de tractar. Tanmateix, entre tanta diversitat de pràctiques, sobresurten un parell de grans opcions entre els escriptors: els que solen basar-se en la realitat viscuda, i els que prefereixen parlar del que veuen quan miren cap enfora, a través d’una finestra real o imaginària, i fabular-ho amb plena llibertat.\nTot i els distanciaments volguts, és difícil de creure que hi hagi algú que deixi radicalment de banda la pròpia experiència, amb les emocions i les vivències que s’hi associen. Ja sigui per parlar d’aquest món o per inventar-se una altra galàxia, darrera de l’autor sempre hi ha un jo determinat i el resultat de l’escriptura sempre serà conseqüència del seu bagatge vital i, sobretot, de com ha après a condensar-lo i transfigurar-lo.\nEls contistes, si volen explicar una història potent i significativa, són els que estan més obligats a aquest alambinat procés de destil·lació de les emocions. Tal com ens recomana Horacio Quiroga en el seu particular decàleg per a contistes: “No escriguis sota la influència directa de les emocions, deixa-les morir i evoca-les després”. I el manament és molt oportú per reforçar les tesis de Julio Cortázar quan es refereix a la quintaessència del gènere: “El conte literari de validesa universal és el que genera una visió dinàmica que transcendeix espiritualment la realitat descrita”. I també, el que apunta Jorge Luis Borges: “En tot conte han de conviure dues històries, una d’explícita (que deriva de l’argument concret) i una altra d’implícita (que captem segons les connexions amb el nostre inconscient i els referents culturals previs)”.\nAquesta predisposició a condensar molt en poc espai no ha de ser privativa del conte, sinó que és desitjable que s’estengui a la novel.la i a qualsevol forma de relat. Com diria Italo Calvino, en el temps de la velocitat i de la lleugeresa no podem pretendre que se’ns escolti/llegeixi amb muntanyes de paraules. La literatura cada vegada haurà de concentrar més els seus efectius si vol col·locar el seu missatge entre l’audiència.\nSegons el mateix Cortázar, el bon conte – igual que la fotografia magistral – ha d’obrir una finestra que projecti la intel·ligència i la sensibilitat del lector cap a alguna cosa que vagi més enllà de l’anècdota literària. A tal efecte, perquè aquesta obertura es produeixi cal explorar la matèria literària en el sentit de la profunditat, amb una extrema condensació del temps i l’espai, que han de quedar sotmesos a l’esmentada alta pressió espiritual i formal. En cas contrari, si el conte està escrit sense tensió, no sabrà posar en marxa les necessàries expectatives per fer-se llegir des de la primera a l’última ratlla.\nEn la novel·la, els procediments per aconseguir una tensió i una intensitat equivalents no passen pels mateixos recursos. La novel·la obre multiplicitat de personatges, situacions, espais i temps sota una aparença de cartografia oberta, però si aspira a captar l’atenció del lector haurà de procurar que tots els elements estiguin connectats amb uns nuclis consistents, uns pals de paller que mai no s’han de perdre de vista. En el fons, allò que atraparà la complicitat del lector ha de sorgir de la traducció de moltes apreciacions internes de l’autor, filles de sentiments i d’idees preexistents en la seva sensibilitat. Per això els temes que perduren en la nostra memòria de lectors són els que aglutinen una realitat molt més àmplia que l’anècdota utilitzada.\nAixí, mentre que en el conte la referida pressió espiritual i formal es produeix per la cristal·lització de petits indicis amagats, en la novel.la sol arribar per una sàvia i calculada acumulació de referents. L’obertura desitjable arribarà en aquest cas mitjançant la coherència interna de tot el que s’ha posat en joc a l’hora d’explorar el recanvi ofert al lector.\nAmb aquestes consideracions anem a parar a la conveniència d’aconseguir que l’obra respongui a unes motivacions profundes, gens gratuïtes, per part de l’autor. La seva implicació personal amb el tema plantejat – que no pressuposa un caràcter biogràfic, però sí una ressonància íntima – és la base per escriure des de la intensitat i la tensió.\nSembla, doncs, que contra la tendència de la literatura actual a retransmetre una visió directa i no manipulada de la realitat observable, s’imposen els procediments d’alta condensació. Per tal d’il·lustrar-los, se m’acut una situació metàforica: si ens prenem la realitat com una llet en el seu estat natural, beure-se-la tal com ens arriba pot ser molt profitós però sense cap valor artístic afegit; en canvi, el que fa l’escritor amb aquesta llet és sotmetre-la a una dessecació – mitjançant l’estudi, l’anàlisi, el contrast o l’experimentació – fins que n’extreu l’essència, o sigui, l’extracte sòlid. A continuació ja està en condicions de tornar a diluir aquest extracte en un altre medi líquid de la seva elecció, que és el que procedeix del seu saber estilístic i de la història que ha escollit per vehicular les seves idees. Del producte resultant d’aquesta inspirada manipulació en solem dir literatura.


l'art del poder: com Louis XIV governava França ... amb el ballet - Article\nA càrrec de Gretchen Schmid\nEl 1692, es va preguntar a un jove aristòcrata francès que visitava la cort real del rei Lluís XIV si sabia ballar. L'aristòcrata, que anava per Montbron, va respondre amb una confiança excessiva característica, prou alegre per atreure l'atenció d'altres cortesans. Error novell. No va passar molt de temps abans que l’habitació dels nobles li demanés que ho demostrés.\nEra una veritat universalment reconeguda que un home que desitjava una carrera política a França del segle XVII necessitava un professor de dansa. La capacitat de ballar era alhora una necessitat social i una necessitat política, la marca de naixement d’una educació aristocràtica. 'Una bona cria exigeix una manera fàcil i agradable que només es pot guanyar ballant', va escriure el famós professor de dansa Pierre Rameau el 1725. Ballar malament a la cort no era només humiliant, també era un potencial assassí professional i Montbron era tot. parlar i sense joc.\nL’aristòcrata va prendre la paraula i de seguida va perdre l’equilibri. El públic es va doblar entre riures. Avergonyit, va intentar desviar l'atenció de les cames amb 'actituds afectades', agitant els braços i fent cares. El moviment es va contraproduir. Tothom va riure més fort, inclòs l'home més important de l'habitació, el rei Lluís XIV.\n'Segons els informes, hi havia més de dues-centes escoles de ball a París a la dècada de 1660, totes dedicades a la formació de joves nobles per evitar temibles incompliments d'etiquetes', escriu Jennifer Homans aApollo’s Angels: A History of Ballet. El jove aristòcrata no va mostrar la seva cara als jutjats durant molt de temps després del seu gran fracàs.\nEl rei Lluís XIV, ballarí de ballet de tota la vida, no ho tindria d’una altra manera. Per a ell, el ballet era més que un art. Va ser la moneda política que va mantenir unit el seu país.\nQuan Lluís XIV tenia deu anys,\nfou expulsat de França per una banda d’aristòcrates enfadats que volien mantenir els poders reials sota control. Feia quatre anys que estava assegut al cim del tron, però el país estava dirigit per assessors adults. El buit de poder va ser un símptoma d’una sèrie d’aixecaments aristocràtics anomenats Frondes.\nAl principi, els rebels de la Fronda no volien enderrocar el govern; simplement volien evitar el domini absolut per part de la reialesa. El govern havia apujat impostos per recuperar fons de la guerra dels Trenta Anys i la noblesa es va oposar a l’augment. Però quan va esclatar la guerra civil, algunes faccions van intentar prendre el control de la corona. Quan el jove rei va tornar el 1652 als 14 anys, la seva visió del món havia canviat. Va tornar a París per sempre escèptic dels seus subalterns.\nDurant la resta de la seva vida, Louis estaria decidit a aixafar la set de poder de la noblesa. Creia que Déu li havia concedit autoritat directa i es va modelar a si mateix com Apol·lo, el déu grec del sol. Louis es deia a si mateix el 'Rei Sol', l'estrella al centre de l'univers de França, i s'assegurava que tothom ho sabés. Va formar el seu propi exèrcit i va despullar els aristòcrates dels seus antics deures militars. Com a monarca absolut, va declarar: 'Jo sóc l'estat'.\nLluís va fer tot el que estava al seu abast per elevar el seu estatus. Va practicar esgrima i volta, i es va entrenar durant hores diàriament amb el seu mestre de ball personal, Pierre Beauchamp. Era més que un simple exercici: segons la teoria política del període, l’estat de França era literalment encarnat pel seu governant. Esculpir els músculs i assegurar-se que el seu cos estava perfectament desenvolupat i proporcionat era una manera de demostrar que era la font màxima de poder, governant per dret diví.\nPer assegurar-se que l'aristocràcia no s'aixecés i intentés agafar-li el poder de nou, Lluís va mantenir els patricis de Versalles dins dels seus ulls i sempre ocupats. Va convertir Versalles en una presó daurada, cridant nobles de les seves finques allunyades i obligant-los a quedar-se a la cort, on els podia vigilar de prop.\nD’alguna manera, la vida a Versalles —que Lluís havia construït en un palau— va adoptar la forma d’una dansa amb coreografies intrincades. Als nobles i dones se'ls restringia el lloc on podien estar parats, com se'ls permetia entrar o sortir d'una habitació i en quin tipus de cadira podien seure. La casa estava dividida en ales elaborades i els habitants es movien entre elles mitjançant cadires de berlina, que funcionaven com a taxis interiors. (Només la família reial tenia les seves pròpies cadires de taxi. Tothom va haver de marcar-les).\nquant pesen les elefants marines\nLa teoria de Lluís XIV era que els nobles no podien derrocar el govern si estaven massa ocupats atenent a qüestions insignificants d’etiqueta. Si els nobles gastessin tota la seva energia intentant mantenir el seu estatus, no tindrien temps ni capacitat per aixecar-se contra la monarquia. I la dansa va ser una de les moltes maneres en què Lluís va poder mantenir la noblesa al seu lloc.\nLa dansa feia dècades que estava lligada a l’etiqueta dels tribunals. Però sota la vigilància de Louis, es va convertir en una de les funcions socials més importants de la cort. Els nobles van aprendre aproximadament de dos a quatre nous balls de saló a l’any, realitzant els balls socials abans de sopar. 'A la cort de Louis, un cortesà probablement va haver de mantenir a punt dotze danses, un fet considerable de memòria en vista de la seva diversitat i complexitat', escriu Wendy Hilton aDansa i música de cort i teatre.\nDebut escènic de Lluís XIV als 15 anys,El Ballet nocturn, era un exemple perfecte dels jocs de poder als quals vindria a jugar. L'actuació, que constava de 43 mini-ballets, va durar 12 hores i es va estendre durant la nit fins a l'alba, amb un conjunt elaborat que incloïa carros que creuaven el cel, cavalls alats que submergien els núvols i els sortien, i monstres sorgits de les ones. Al final de l’actuació, el Sol (interpretat per Louis, incrustat de joies i cobert de plomes d’estruç) arriba a vèncer la Nit. Louis repetiria l’actuació sis vegades més durant un mes.\nA mesura que Louis es va fer gran, va organitzar ballets elaborats i llargs, anomenatsballets de pista—Com a demostracions masculines d’atletisme i virilitat. (Les dones no tenien permís per ballar; els papers femenins solien ser realitzats per homes travestits.) El rei, per descomptat, ballava els papers principals vestit amb vestits intricats, daurats amb costoses joies. La seva preparació favorita? Emperador romà.\nEstava molt lluny de les danses reials del passat. Quan el ballet va sorgir per primera vegada a Itàlia al segle XV, semblava una exhibició de caminar lenta i elegant. Catalina de Mèdici va portar la forma d’art a França quan es va casar amb el rei Henri II el 1533, però Lluís XIV va impulsar l’ofici per esdevenir altament tècnic i francès.\nElballets de pistaeren una extensió de l’etiqueta quotidiana dels jutjats, tots dissenyats per mantenir l’aristocràcia perpètuament nerviosa i literalment al peu. Avançar el ballet era més que un moviment de poder a casa; era una manera de demostrar a la resta d’Europa que França era el centre de l’alta cultura. Louis volia que els líders mundials admiressin els èxits artístics de França tant com admiraven la força militar del país.\nI va funcionar. La moda, l'etiqueta i el gust reals francesos van esdevenir extremadament populars a les corts d'altres països. Fins i tot el rei de Suècia va enviar un ambaixador a França només per observar els desenvolupaments artístics i informar-ne.\nGràcies a la seva enorme gana,\nLa carrera de ball de Lluís XIV no va durar. La seva cunyada, la princesa Palatina, va escriure sobre un menjar en el qual el rei llopava “quatre bols de diferents sopes, un faisà, una perdiu, un gran bol d’amanida, dues llesques de pernil, una llesca de vedella i un plat de rebosteria, acabat amb fruita i ous bullits. ” Segons un mite del ballet, quan el rei amb sobrepès no podia executar el complicatentrechat-fourjump —un moviment que requereix que un ballarí salti i batgui les cames dues vegades abans d’aterrar—, el seu mestre de ball va inventar un salt de batec i mig com a trampa. Avui en dia, el salt es diu elReial.\nEl 1701, Lluís va defensar un nou retrat reial. El pintor, Hyacinthe Rigaud, tenia el talent de representar rostres amb un detall fotogràfic exacte, una habilitat que abans havia cridat l'atenció de diversos aristòcrates. De fet, Rigaud era tan popular entre els aristòcrates que sovint no tenia temps d’acabar la majoria de les seves pintures. Com un James Patterson del segle XVII, va haver de contractar un estable d’auxiliars. Alimentats per xocolata calenta i galetes gimblette, s’encarregaven d’omplir els detalls del fons.\nAl llarg dels anys, Rigaud havia catalogat pràcticament tota la noblesa francesa, i la seva obra va guanyar elogis perquè representava els nobles tal com es volien veure: grandiosos, poderosos i rics. Louis, que encara estava decidit a elevar el seu estatus, sabia que Rigaud era el retratista perfecte per a la feina.\nHi ha moltes coses per riure en el producte final de Rigaud: l’expressió desdenyosa del rei francès, els cabells de metall glam, el braç posat a la cadera, les sabates de taló, amb sivelles joies per arrencar! Però, per a Louis, la pintura exigia respecte. Quan Rigaud va pintar el seu tema, el rei, de 63 anys, era un robust de 5 peus i 4 polzades. Rigaud el va retratar amb una llum afalagadora, ajustant la perspectiva, de manera que l’espectador va mirar cap amunt al rei, creant l’aspecte d’un home més alt, efecte augmentat muntant el retrat a la paret. Els gruixuts talons de ball de Louis van afegir uns centímetres d’alçada, mentre que les túniques de coronació i la pell d’ermini dissimulaven el seu gran cos.\nA excepció de les seves cames.\nLouis estava orgullós de les seves cames. Esculpides a partir d’anys de ballet, eren signes d’un passat atlètic i culte, i mentre Louis havia renunciat a la sevaballaríestatus d’estrella dècades abans, mai no va deixar oblidar als seus cortesans la dansa del poder celebrada al seu govern. El retrat de Rigaud era una mostra intimidant de la força i la riquesa del rei i, sempre que Lluís estava fora de la cort, els nobles tenien prohibit donar l’esquena a la pintura.\nEn aquest moment, mostrar els seus jocs era la manera del rei de mostrar el seu llegat com a pioner. Quan Louis va penjar el seu retrat a la paret, havia creat la Reial Acadèmia de Dansa, precursora de la prestigiosa Operapera de París, havia estat clau per codificar les cinc posicions principals dels peus que s’utilitzen avui en el ballet i va ajudar a fer francès la forma d’art oficial. idioma (tingueu en compte termes compiruetaiplegat). Si no fos per Lluís XIV, el ballet podria haver quedat per sempre un sopar de ball social per als avorrits aristòcrates italians.\nSi encara estigués viu, Louis quedaria consternat pels moderns estereotips del ballet com a delicats. Res més lluny de la realitat: el ballet era una poderosa eina política, un mitjà per mantenir l’estabilitat d’un país i mantenir l’statu quo. És un recordatori total de quant han canviat els jocs de poder de la política. Mentre que els polítics moderns polien la seva reputació amb gestors de xarxes socials elegants i una mica de pandering, Louis ho va fer amb art.\nPotser és hora que recuperem aquesta tàctica. Us imagineu a dos membres del Congrés oposats que debaten sobre els mèrits de la política d’immigració mentre realitzen unno dosen mitges blanques de seda?\nLa veritable raó per la qual els cotxes tenen aquestes 'agafadores' per sobre de les portes\n15 famosos que han protagonitzat pel·lícules de tota la vida\n7 estudis científics sobre com reaccionen els animals a la música\nPer què els gossos s’amaguen sota els llits?


MATERIALS DE PROMOCIÓ | BET FORNELLS\nCatàlegs de pans\nDisseny i maquetació dels catàlegs de pans pel grup BOPAN. Realització i retoc de les fotografies de portada i de totes les fotografies interiors.\nCategories: EDITORIAL, FOTOGRAFIA, IMATGE CORPORATIVA, MATERIALS DE PROMOCIÓ\nCatàlegs de càtering\nDisseny i maquetació dels catàlegs de càtering pel grup BOPAN. Realització i retoc de les fotografies de portada i de totes les fotografies interiors.\nMas i Mas Festival 2016\nDisseny de la imatge gràfica i els elements promocionals del Mas i Mas Festival 2016.Disseny de cartells, flyers, banners, programes de mà, llibrets, torretes, banderoles de fanal, opis, etc.\nCategories: MATERIALS DE PROMOCIÓ\n8a Fira de Nadal\nDisseny del cartell de la 8a Fira de Nadal de Sant Feliu de Codines 2015, per a l’Ajuntament de Sant Feliu de Codines.\nFactory Shopping Night\nDisseny del cartell de la Factory Bulevard Shopping Night de Sant Feliu de Codines 12/09/2015, per a l’Ajuntament de Sant Feliu de Codines.\nDisseny de la imatge gràfica i els elements promocionals del Mas i Mas Festival 2015. Disseny de cartells, flyers, banners, programes de mà, llibrets, torretes, banderoles de fanal, opis, etc.\nCartell comerç de Nadal\nDisseny del cartell promocional del comerç de Nadal 2014 de Sant Feliu de Codines, per a l’Ajuntament de Sant Feliu de Codines.\n7a Fira de Nadal\nDisseny del cartell de la 7a Fira de Nadal de Sant Feliu de Codines 2014, per a l’Ajuntament de Sant Feliu de Codines.\nDisseny de la identitat corporativa de l’escola de dansa Espai de dansa Collblanc. Disseny de diversos elements promocionals: flyers, cartells, newsletters, etc.\nCategories: IMATGE CORPORATIVA, MATERIALS DE PROMOCIÓ\n6a Fira de Nadal\nDisseny del cartell de la 6a Fira de Nadal de Sant Feliu de Codines 2013.\nMas i Mas Festival 2012\nDisseny de la imatge gràfica i els elements promocionals del Mas i Mas Festival 2012. Disseny de cartells, flyers, programes de mà, banderoles de fanal, opis, etc. / En col·laboració amb Josep Bagà.\nConcert 11 de setembre\nDisseny de la imatge del Concert 11 de setembre al Palau, dins del Mas i Mas Festival 2012. Disseny de cartells, flyers, programes de mà, banderoles de fanal, opis, etc. / En col·laboració amb Josep Bagà.\nMoog Rock Club\nDisseny del logotip i els materials publicitaris de la sala de concerts Moog Rock Club. / En col·laboració amb Josep Bagà.\nDisseny i maquetació del catàleg i dels elements promocionals de l’exposició “Maillol”, organitzada per la Fundació Caixa Catalunya. Disseny de cartells, flyers, programes de mà, banderoles de fanal, lones, opis, etc. / En col·laboració amb Josep Bagà.\nCategories: EDITORIAL, MATERIALS DE PROMOCIÓ\nDisseny de flyers, cartells i altres elements promocionals pel cicle “BCNmp7 Músiques en procés”, organitzat pel CCCB. / En col·laboració amb Josep Bagà.\nDisseny i maquetació del catàleg i dels elements promocionals de l’exposició “Giacometti”, organitzada per la Fundació “La Caixa”. Disseny de cartells, flyers, programes de mà, banderoles de fanal, lones, opis, etc. / En col·laboració amb Josep Bagà.\nDisseny d’un cartell pel Jamboree Jazz & Dance Club. / En col·laboració amb Josep Bagà.\n© 2020 betfornells.com\t| Tots els drets reservats


Autoritarisme i globalització - Diario de Mallorca\nSebastià Frau i Gaià\nAutoritarisme i globalització\n05·05·21 | 04:01\nD’un temps ençà els dies passen com dins una mena de remolí que ens transporta del neguit a l’espera i de l’espera al neguit. Vist en conjunt, vindria a ser com si tot plegat no acabés de rutllar gaire bé. Vindria a ser això. A hores d’ara ignorem quin nombre farà la propera onada pandèmica que travessarem i quan la travessarem,o si s’esdevindrà que no n’hi haurà més, d’onades, i que aviat arribarem a la platja salvífica per trobar consol. En paral·lel, fa la impressió que tinguéssim a tocar una nova dissortada era que ens durà a un futur sense gaire futur. Un futur on —ai!— viurem talment uns autòmats que cercaran el recer de la intempèrie en l’oblit del passat (per no tenir, no tindrem ni memòria). Adesiara la nostra percepció del món se’ns apareix confusa i tribulada. Adesiara, emperò, palpem la realitat quotidiana —vulgar, ensopida, lletja...— com si res no hagués passat. La palpem, si fa no fa, igual com era abans que la Terra esclatés.\nTanmateix, malgrat tot, malgrat el desencís que ens pot arribar a embargar, és oportú fer-nos preguntes. Per exemple, quins són els designis del poder que ens han dut fins aquí. O quines errades han comès els que manen i quines els seus súbdits en obeir-los. Vivim, val a dir-ho, en un món que es caracteritza per la complexitat de les relacions de tot tipus, bàsicament econòmiques, que sustenten el sistema. Això —la complexitat— impedeix reduir les anàlisis a esquemes simples en què a cada proposició trobaríem la resposta exacta i única. Per tractar, emperò, de treure l’entrellat convé saber que hi ha dos grans dogmes —assimilables perquè es tracta, de fet, d’un únic dogma— que presideixen el conjunt i a partir dels quals s’organitza el món. Aquests dogmes es diuen mercat i globalització, i comporten, entre altres conseqüències, el progressiu i, sembla, imparable esclavatge de la ciutadania sencera, sacrificada en nom de la pervivència de l’estat de coses vigent.\nLa globalització significa, precisament, el mercat lliure, la defensa de la lliure competència, la supressió de les barreres duaneres, la lliure circulació de capitals i de persones, el lliure establiment de les empreses i dels professionals...I també significa la imposició de la lògica econòmica de la maximització del benefici a desgrat de qualsevol altra consideració. Així doncs, els dos arguments, íntimament vinculats, del poder financer per aconseguir consolidar el seu poder s’enuncien com ara: en primer lloc, créixer il·limitadament, i, en segon, controlar l’economia mundial, que és el mateix que dir controlar les decisions polítiques amb transcendència econòmica (que són la gran majoria de les que tenen un cert relleu). I els estats, per descomptat, ja s’entén que han de romandre absents.\nCom sabem, el sistema econòmic que governa el món es fonamenta en el liberalisme a ultrança, no mancat de notables contradiccions, en l’absència de controls efectius sobre les transaccions —sobretot les transaccions financeres— i en el lliurament de les decisions de política econòmica a mans dels interessos de les grans corporacions. Però identificar aquestes grans corporacions, ubicar-les, obligar-les a pagar impostos i fer que es responsabilitzin de les seves actuacions, és, ara com ara, una tasca que es contempla amb apatia perquè se sap que és entre titànica i impossible. Vet aquí que el poder real, és a dir, el poder economicofinancer, és difús. Té tants rostres, aparences i discursos com convingui, de manera que és mal d’identificar amb una persona o institució qualsevol perquè és arreu i, alhora, no habita enlloc.\nAquest poder es tracta, a més a més, d’un poder tan omnímode que provoca la insubstancialitat de la política, que esdevé un pur instrument de les finances. Al respecte convé recordar la implementació, dècades enrere, d’allò que es va denominar la desregulació de l’economia i la dimissió consegüent, per part de la política, de la tasca obligada de prendre materialment i formalment decisions econòmiques d’ampli abast. Aquesta realitat —és a dir, la desregulació, és a dir, el liberalisme econòmic— explica que els poders financers dominin el món a costa de la immensa majoria de la població. Afegim-hi encara que un sistema així consolidat és al·lèrgic a qualsevol mutació que pugui qüestionar mínimament son estatus de privilegi. Sabem que la uniformitat és, al cap i a la fi, l’essència mateixa de la globalització. De manera que és alhora l’instrument i l’objectiu: per globalitzar, el sistema necessita uniformar, i la uniformitat és la derivada més preclara de la globalització. Aleshores, el contrari de la uniformitat seria la diversitat. La diversitat —cultural, idiomàtica, nacional...— podria erigir-se en el contrapunt necessari de la globalització. Podria i, per això, se la combat.\nAixí les coses, l’uniformisme és molt més fàcil que progressi si els governs posen de la seva part allò que han de posar. Val a dir-ho: l’estratègia per afavorir la consolidació de la globalització es diu autoritarisme, i l’autoritarisme comporta la progressiva laminació de les llibertats públiques i privades. L’autoritarisme, és doncs, la línia discursiva predominant a hores d’ara per molt que es vulgui amagar sota subterfugis que el fan aparèixer com una altra cosa innòcua. Ni els sistemes polítics ni els partits que més difonen les proclames autoritàries s’autoanomenaran autoritaris. Com que és de mala nota dir-se autoritari, l’autoritarisme es transvesteix d’altres noms i formes. Però no per això deixa de difondre uns missatges d’aculturació, de nacionalisme d’estat extremat, de supremacisme, d’elementalitats burdes, de discursos excloents, racistes, antifeministes, de negació del canvi climàtic i d’afirmació de la necessitat de continuar depredant el planeta...I de paraules planes, de consignes buides que no se sap ben bé què volen dir però que penetren en sectors plurals de la població.\nTanmateix, l’autoritarisme no és tan sols l’expressió característica d’uns partits polítics determinats. Convé tenir-ho ben present. En termes generals, l’autoritarisme marca una tendència expansiva, i la societat n’és cada vegada més permeable. És a dir, progressa i es palpa arreu. Per exemple, a títol merament retòric podríem demanar als governants d’aquests hores on han anat a parar les promeses de derogar els articles de la Llei de seguretat ciutadana més lesius per a les llibertats i més inhibidors de l’exercici dels drets públics. I on ha anat a parar el propòsit de pacificar el conflicte territorial amb Catalunya que havia d’incloure els indults dels presos polítics condemnats injustament pel Tribunal Suprem i que romanen injustament tancats a la presó.


Dora Makri, corresponsal a Espanya de la televisió pública grega, al CPC - 19.06.13\tEstat espanyol: PUBLICACIÓ Una mirada interdisciplinària sobre les minories sexuals a Espanya, editat per Rafael M. Mérida Jiménez /La Independent/Notícies - 13.06.13\tCrowdfunding '¿Y tú cómo lo ves? / I tu com ho veus?' /La Independent/Notícies Gènere - 13.06.13\tInternacional: JORNADES Diàlegs transatlàntics sobre dones escriptores i dones escrites /La Independent/Notícies de gènere - 13.06.13\tActe del Dia Mundial de les persones Refugiades /La Independent/Notícies gènere - 13.06.13\tConferència: Dona tunisiana i revolució àrab /La Independent/Notícies Gènere - 13.06.13\tJornada "Femení i plural: les dones i les cooperatives" /La Independent/Notícies gènere - 13.06.13\tPUBLICACIÓ Escriure el desig. De La Celestina a Maria-Mercè Marçal, de Marta Segarra /La Independent/Notícies gènere - 13.06.13\tS'estrena el primer documental lèsbic rodat a Barcelona - 12.06.13\t"Qui s'involucra aprén", segons Global Human, empresa de dones /La Independent/Notícies gènere - 12.06.13\tPresentació del llibre: L'enigma de Tina de Jarque / La Independent / Notícies gènere - 11.06.13\tL'Asociación de Mujeres Cineastas y de Medios Audiovisuales (CIMA) convoca la segona edició dels Premis ESQUENOHAY /La Independent/Notícies gènere - 10.06.13\tViolació del domicili particular de la periodista mexicana Gabriela Gallego /La Independent/Notícies Gènere - 08.06.13\tPresentació del llibre “Desconocidas & Fascinantes” /La Independent/Notícies gènere - 09.05.13\tFins el 17 de juliol per presentar candidatures als X Premis Francesc Candel /La Independent/notícies gènere - 19.04.13\tIX edició del Taller de Documental Creatiu al Centre de Cultura de les Dones Francesca Bonnemaison - 21.03.13\tLa Independent tots els dijous a Barreja't Amb mi /La Independent/notícies gènere - 31.01.13\tLa Independent cada dijous de 21 a 22 h a InOutRadio /La Independent/notícies gènere - 16.02.12\tEts a: Treball Menú principal\nEscrit per Aida Ruiz Franco, directora de la Fundació Maria Aurèlia Capmany\tdimecres, 13 de juny de 2012 12:44\tEconomia i Treball\t- Treball\tLa salut de les dones ja sembla un clàssic dels jutjats i més quan s’avaluen els riscos laborals. De forma majoritària les dones no trobem reconeguda la diferència sexual, cultural, social però també física i biològica. En l’àmbit de la salut laboral, ens trobem amb una manca d’informació de les treballadores i algunes i alguns professionals però, sobretot, amb poca sensibilitat per part d’algunes empreses, la manca de criteris clars que reconeguin les diferències en els protocols, convenis... tot plegat acaba vulnerant els dret de les treballadores a la salut.\nCal destacar que la desigualtat en el mercat de treball afecta de ple a la salut de les dones donat que la doble i triple jornada que suportem no es veu reconeguda, però també caldria destacar casos específics. Per exemple en l’àmbit de la violència masclista, sigui en l’àmbit domèstic o en el laboral, el quadre de moltes dones que la pateixen sol ser d’ansietat, de nerviosisme, depressió.. són símptomes que no es reconeixen en la seva globalitat i es tracten per separat. Moltes vegades l’absentisme és molt alt i l’impacte sobre les seves condicions de treball, la seva promoció professional o el seu salari és directe. Ens trobem davant d’una situació que nega especificitats i no reconeix o dona com a normals estats de salut o d’ànim que no ho són gens normals. Per altra banda, la manca de diferenciació entre malaltia i la pròpia biologia femenina ens comporta, d’entrada, una discriminació de base. Les dones que són mares tenen el dret a obtenir el permís de maternitat i, en canvi, es parla de baixa maternal i socialment, laboralment i, en molts casos, inclús sanitàriament es compta com a tal quan la majoria de dones gaudeixen d’un abona salut però el seu cos necessita recuperació i els nadons unes cures.\nDesprés de dos anys de litigis, i gràcies a la Sentència del Tribunal Suprem es va posar de manifest que quan es realitza l’avaluació dels riscos s’ha de contemplar la naturalesa, el grau i la duració d’exposició per part de les treballadores que estan en situació de lactància natural als agents, procediments o condicions de treball que puguin influir de forma negativa en la salut de la treballadora o de la o el lactant. En cas afirmatiu l’empresa haurà d’evitar a les treballadores aquesta exposició mitjançant l’adaptació de les condicions de treball. Per altra banda, la mateixa sentència recull que si l’adaptació no fos possible o la realitzada fos insuficient, la dona gaudeix del dret a un canvi del lloc de treball o bé de la funció a desenvolupar. Finalment, s’evidenciava el fet que si no és possible el canvi de lloc o de funció la solució vindrà amb la destinació a un lloc malgrat que el mateix no sigui equivalent al seu grup o categoria professional però conservant el muntant retributiu del seu lloc d’origen. La conclusió a la que arriba el Tribunal Suprem ve donada perquè els torns i horaris dels vols, respecte a les tripulants de cabina provoca una impossibilitat material de realitzar l’extracció i conservació de la llet a bord de l’aeronau, la qual cosa havia d’haver estat prevista per l’empresa en l’avaluació de riscos. Aquesta realitat unida a la manca d’oferiment d’un altre lloc de treball suposa una veritable inactivitat per part de l’empresa en la seva responsabilitat respecte als drets de la treballadora. Ens hem de felicitar pel contingut d’aquesta sentència, potser a partir d’ara es prendran seriosament en consideració les nostres especificitats en la salut, quan les empreses desenvolupin les avaluacions de riscos laborals. En tot cas, hauria de ser una sentència de referència en les actuacions en l’àmbit de la salut laboral i crear jurisprudència que reconegui un dret fonamental: el dret de les dones a viure amb salut.Tags:absentismeeasyjethorarisibermutuamurjusticialactamciamaternitatriscos laboralssaluttreball\nTenim 308 persones visitants en línia\tComptador de visites\nVisites del contingut : 1479060


treball | Partit Socialdemòcrata\nIncrementar el salari mínim fins als 1.200 euros mensuals. Aquesta seria una de les primeres accions que implementaria ja des de l’inici de la legislatura el Partit Socialdemòcrata en cas que obtingués la confiança dels ciutadans en els comicis generals del 7 d’abril vinent. Així ho van explicar ahir el candidat a cap de Govern de la formació, Pere López, i el candidat socialdemòcrata a la candidatura de d’Acord a Encamp, David Rios, en la posada en marxa d’una campanya que, sota el lema Una Andorra per a tothom, pretén “explicar quines han estat les conseqüències de la política de DA...\nLlegeix més sobre Incrementar el salari mínim fins als 1.200 euros, primera proposta del PS\nEl cap de llista del PS Pere López va sortir ahir al carrer per presentar la campanya Una Andorra per a tothom amb la qual els socialdemòcrates pretenen "combatre la precarietat en molts àmbits de la vida social i laboral", una conseqüència que segons López és fruit "de la política de DA en les dues darreres legislatures". La campanya, que va iniciar-se ahir a la plaça dels Coprínceps d’Escaldes-Engordany, s’estructurarà en quatre blocs que tenen com a denominador comú aspectes laborals: les condicions de treball, la funció pública, les pensions i la doble nacionalitat. És per això que López...\nLlegeix més sobre El PS fa un porta a porta a Vivand per promoure els drets laborals\nCrea: 03/01/2019 - 10:58\nEl PS va encetar ahir el debat sobre l’increment de poder adquisitiu dels treballadors, que serà un dels temes que afloraran durant la campanya electoral. El candidat a cap de Govern de la formació, Pere López, va afirmar ahir que en cas d’arribar a liderar l’executiu proposarà augmentar el salari mínim fins als 1.200 euros a l’inici de la legislatura. El president dels socialdemòcrates, que han començat una campanya al carrer per explicar als ciutadans “les conseqüències” de les polítiques de DA, va afirmar que és una proposta “importantíssima” perquè permetria als treballadors “tenir unes...\nLlegeix més sobre El PS proposa apujar el salari mínim fins als 1.200 euros\nCrea: 03/01/2019 - 10:52\nUna Andorra per a TOTHOM. Amb aquest lema vam començar ahir a distribuir una sèrie de fulletons on volem explicar quines són les propostes del Partit Socialdemòcrata per a la ciutadania del Principat. En total, n’hi haurà quatre: Salaris dignes i conciliació familiar, Vida i pensions dignes per a la gent gran, Dret de vot i doble nacionalitat i Funció Pública. El primer d’ells és el que vam repartir ahir pels eixos comercials d’Escaldes-Engordany i el Pas de la Casa. Cal tenir present que els assalariats del país comencen a rebre les conseqüències d’una reforma legislativa feta tenint en...\nLlegeix més sobre 'Una Andorra per a TOTHOM'\nCrea: 02/28/2019 - 17:44\n"Una Andorra per a tothom" és el nom de la campanya que estrena el PS Els candidats Pere López i David Rios han començat informant els ciutadans sobre aspectes laborals. Prometen que una de les seves primeres accions de govern seria apujar el salari mínim a 1.200 euros. El PS assegura que en cas de guanyar les eleccions una de les primeres accions de govern serà apujar el salari mínim fins a 1.200 euros, la quantitat mínima que consideren necessària perquè una persona pugui viure amb dignitat. També avancen que derogaran aquells articles de la reforma laboral que retallen els drets dels...\nLlegeix més sobre El PS comença una campanya al carrer centrada en les propostes laborals\nUna de les primeres mesures que impulsarem des del PS en cas d’aconseguir la confiança de la ciutadania en les eleccions generals del 7 d’abril serà l’increment del salari mínim fins als 1.200 euros. Així ho han anunciat el nostre candidat a cap de Govern, Pere López, i el candidat socialdemòcrata a la llista encampadana de ‘d’Acord’, David Rios, que han començat a repartir els fulletons de la campanya ‘Una Andorra per a TOTHOM’ a treballadors de les botigues de l’eix comercial d’Escaldes-Engordany. També preveiem derogar les principals retallades incloses en la reforma laboral aprovada ara...\nLlegeix més sobre El PS inclourà al programa apujar el salari mínim a 1.200 euros i derogar les retallades de la reforma laboral\nIntervenció de Gerard Alís en el debat de totalitat de la llei d'ocupació\nCrea: 10/29/2018 - 13:27\nLlegeix més sobre Intervenció de Gerard Alís en el debat de totalitat de la llei d'ocupació\nGili alerta dels efectes dels canvis al calendari laboral en la conciliació familiar de molts treballadors\nCrea: 07/04/2018 - 18:03\nEl Partit Socialdemòcrata (PS) vol que el Govern expliqui els motius del canvi en el calendari laboral que permetrà empreses no vinculades al turisme obrir en dies considerats festius. Per això, la consellera general Rosa Gili ha fet una sèrie de preguntes sobre la decisió, que hauran de ser respostes de forma escrita des de l’executiu. La política escaldenca avisa que la mesura pot comportar un perjudici per a molts treballadors, sobretot en l’àmbit de la conciliació de la vida familiar i laboral. En l’escrit tramitat a Sindicatura, la parlamentària recorda que ara fa una setmana “el Govern...\nLlegeix més sobre Gili alerta dels efectes dels canvis al calendari laboral en la conciliació familiar de molts treballadors


Col.laboració BTT Montblanc amb L'escola Mare de Deu de la Serra i AMPA\nClub Btt Montblanc » Btt Montblanc » General » Col.laboració BTT Montblanc amb L'escola Mare de Deu de la Serra i AMPA\n1 Col.laboració BTT Montblanc amb L'escola Mare de Deu de la Serra i AMPA el Dt 05 Jun 2012, 00:48\nAquest any provarem de realitzar una tasca de col.laboració amb l'escola MDS i la seva AMPA. ESperem que L'Experiència sigui bona , per treballar-ho per pròxims anys amb els demès centres escolars de Montblanc-\nLa col.laboració amb l'AMPA , constara de acompanyar-los en la pedalada que faran el dia 10. La primera intenció era muntar una ruta pels voltants de Montblanc , però pensant que la majoria de participants sempre han sigut pares amb nens de primaria , anirem a Sant Josep.\nLa col.laboracio amb l'escola serà nomes per primaria i secundaria (centre de les Monges). L'escola farà jornades dedicades a l'esport. El pròxim Dilluns, Dijous i Divendres , de 9:00 a 11:00 es farà una volta amb bici. Esta previst que a primera hora els fem una xerrada sobre la bici ; funcionament de canvis , frenades, seguretat vial,etc...\nProvarem com va , i ja veurem si el pròxim any ho fem mes extensiu.\nSi voleu donar un cop de ma , sereu molt ven rebuts. Us podeu apuntar-vos aquí ho enviar un mail al bttmontblanc@gmai.com\n2 Re: Col.laboració BTT Montblanc amb L'escola Mare de Deu de la Serra i AMPA el Ds 16 Jun 2012, 19:33\nbe nois , comentarvos l'exit que em tingut en els actes. Varem col.labora en la pedalada que organitzava l'AMPA , amb prop de 200 participants entre pares i escolars del passat diumenge , i varem participar durant les dues darreres setmanes amb l'escola compartint amb alumnes practiques amb la bicicleta.\nLa satisfacció de com anat i del resultat es total, i l'experiencia a sigut molt enriquidora , per totes les parts.\nGracies a tots els socis que varen particpar en el recolçament de la pedalada ; Joan Ruiz i Toni Garcia.\nI en les cinc sesions que es varen fer en diferents dies , als escolars , en el centre ;\nel JOrdi Cartaña , de nou el Joan Ruiz i el Joan Carreres.\ngracies de nou sou uns cracs!!


Valeri de Saragossa - Viquipèdia, l'enciclopèdia lliure\nSant Valeri o Valeri de Saragossa (segle III-IV) va ser bisbe de Saragossa (segle IV), mestre de Sant Vicent Màrtir i confessor de la fe cristiana. Els documents no en diuen gaires coses, consta que va estar present al primer concili espanyol de què hi ha notícia: el d'Elvira, actual Granada (ca.306). Aureli Climent Prudenci afegeix que el seu diaca era Vicenç, mort a València, i que el va acompanyar a la seua captivitat fins a la ciutat del Túria durant la persecució de Dioclecià. Valeri, però, va salvar la vida. La tradició posterior, més novel·lesca, diu que Sant Valeri era quec i li costava parlar, i que Vicenç era qui parlava per ell; això va fer que, en el tribunal valencià, l'atenció principal s'adrecés al fogós Vicent, que va parlar per ambdós i va pagar amb la vida el seu atrevit discursos.\nSant Valeri de Saragossa\nEscultura de Sant Valeri al sepulcre de l'abat Lope Marco (Monestir de Veruela)\nValerius; en castellà San Valero\nRoda d'Isàvena?, Anet? (França)\nCol·legiata de Roda d'Isàvena i Catedral de Sant Salvador de Saragossa (un braç i el crani)\nRetaule major de la Seu de Saragossa, s. XV\nPredel·la de l'altar major de la Seu de Saragossa; al centre, bust-reliquiari amb el crani del sant\nEstàtua al Pilar de Saragossa\nFresc de Francisco de Goya al Pilar de Saragossa\nRetaule del sant a la Seu de Saragossa, s. XVII; al centre, talla del sant\nArqueta de Sant Valeri a l'antiga catedral de Roda d'Isàvena\nÉs el sant patró de la ciutat de Saragossa, en la qual es venera una part de les seues relíquies des del segle XII. La seua festa se celebra el dia 29 de gener i és tradicional la degustació de tortells per eixe motiu.\nDesprés de la invasió musulmana, acabat de néixer el Regne d'Aragó, van arribar notícies que s'havien descobert les seues restes al Pirineu. Es va suposar llavors que el bisbe havia sigut exiliat en aquelles terres. Una altra versió diu que va morir exiliat en Anet (Eure i Loir), a França. El 1050, unes restes que es va creure que eren les del seu cos venerable varen ser portades a la seu episcopal de Roda d'Isàvena, llavors cap eclesial d'Aragó. A la cripta es conserva una arqueta amb aquestes relíquies; l'arqueta original, anomenada Arqueta de Sant Valeri, amb valuosos esmalts romànics de Llemotges, del segle XII, va ser robada l'últim quart del segle XX i només recuperada en part.\nQuan les tropes d'Alfons I d'Aragó i de Gastó de Bearn van entrar a Saragossa en 1118, la restauració de la mitra cristiana exigia, quasi, la presència física de les relíquies valerianes. El capítol de Roda va ser generós i va enviar, en successius moments, primer un braç i, més tard, el crani del bisbe confessor (aquest, en 1170, al regnat d'Alfons II d'Aragó). Avui, el crani és a la predel·la de l'altar major de la Seu de Saragossa.\nA Wikimedia Commons hi ha contingut multimèdia relatiu a:Valeri de Saragossa\n↑ Jesús Gonzalo López. Noticias sobre el órgano de la Catedral de Roda de Isábena\nObtingut de «https://ca.wikipedia.org/w/index.php?title=Valeri_de_Saragossa&oldid=22371814»\nLast edited on 17 nov 2019, at 07:29


L'exministre de Justícia Rafael Catalá ha fitxat pel grup hoteler de l'empresari Antoni Catalán, que compta amb més de 80 establiments a Espanya, Itàlia i Portugal.\nEl nou ministre de Justícia serà Rafael Catalá Polo\nAntonio Català i Marriott van redissenyar la seva estratègia fa dos mesos i Catalán va pactar dedicació exclusiva com a president executiu d'ACMH, l'empresa que controlen a parts iguals els hotels de la marca AC Hotels by Marriott.\nEn aquesta estratègia s'emmarca l'entrada de l'exministre, que passarà a ser president de Belagua, l'empresa immobiliària a través de la qual Catalán n'és propietari, al costat de Bankia i les famílies Cosmen i Oller. D'aquesta manera, Catalán es dedicarà a AC Hotels by Marriott.\nRafael Catalá va ser ministre de Justícia amb Mariano Rajoy fins fa un any, quan la moció de censura presentada per Pedro Sánchez va bandejar els populars de la Moncloa. Catalá va renunciar a l'acta de diputat del PP per Conca poc després de les eleccions generals del 28 d'abril.\nA més de la presidència de Belagua, Catalá és membre del bufet d'advocats Herbert Smith Frehill i del patronat de la Fundació de l'Atlètic de Madrid.


c@ts: de juny 2011\nAquesta és la categoria dels blogs que ofereixen poemes, contes, narracions curtes, etc., però creades pel mateix autor (no publicades «en préstec»).\nNo estem parlant de blogs que parlin de literatura, de llibres o fets per escriptors “professionals” sinó d’aquells blogs on la creativitat i la imaginació de l'autor o autora flueixen article rere article en textos literaris propis.\nPublicat per McAbeu a 0:00 72 comentaris\nHi ha blogs on l’autor reflexiona i ens fa reflexionar, on es busca més fer-nos pensar en les coses que passen que no només comentar-les. Blogs que trien temes vitals i hi aprofundeixen per a treure'n tot el suc. Blogs que reflexionen sobre qüestions que ens afecten en la vida quotidiana, o també sobre aquelles qüestions de què no es parla normalment; sobre temes que ens preocupen o sobre temes que ni tan sols ens havíem plantejat. Blogs que expressen sentiments comuns en molts de nosaltres, que ens els mostren i ens hi fan pensar.\nSi coneixeu blogs que us fan reflexionar, proposeu-los en aquesta categoria.\nPublicat per McAbeu a 0:00 54 comentaris\nTots coneixem blogs on hi ha una mica de tot. Blogs que no sabem de què tractarà el seu proper post; que igual publiquen un relat, com ens comenten una imatge o ens parlen del que els ha passat aquest matí. Blogs que hi ha dies que ens sorprenen, altres que ens inspiren i altres que ens fan pensar.\nPublicat per McAbeu a 0:00 52 comentaris\nPublicat per McAbeu a 0:00 43 comentaris\nPublicat per Sergi a 0:00 58 comentaris\nSabem que l’entreteniment també pot ser cultura però en aquesta categoria volem destacar els blogs que parlin dels nostres “hobbys”, així que és el lloc on heu de proposar els blogs dedicats a l’esport, a la televisió, a la cuina, a les manualitats, a jocs de tot tipus o qualsevol altre de les nostres aficions que no entrin estrictament en les definicions del C@T CULTURA.\nAquesta categoria busca destacar els millors blogs de catalanoparlants que viuen o viatgen a l'estranger i que ens fan partícips de com és la cultura i la vida de la terra que els acull.\nBlogs que es fan lluny de casa (la condició és que els autors han d’escriure des de fora dels Països Catalans) però que també formen part de la Catosfera.\nPublicat per Carme Rosanas a 0:00 19 comentaris\nAquesta és la categoria dels blogs que, fins i tot parlant de temes seriosos, no perden mai el sentit de l'humor. Proposeu aquí els blogs que ens fan riure gràcies a la seva ironia, als seus acudits o a la seva manera de veure la vida.\nPublicat per Carme Rosanas a 0:00 34 comentaris\nPublicat per Carme Rosanas a 0:00 37 comentaris\nEn aquesta categoria podem proposar blogs que siguin un espai de reunió per als seus creadors; és a dir que, encara que els autors tinguin altres blogs, en aquest publiquin articles conjuntament amb altres membres (és necessari que els autors estiguin inscrits com a autors/administradors del blog).\nEn definitiva, aquesta és la categoria dels blogs fets per varis autors.\nPublicat per Carme Rosanas a 0:00 16 comentaris\nLes paraules no ho són tot. Aquesta és la categoria dels blogs on els mots, tot i ser importants, queden en segon terme darrere les imatges. Busquem blogs que ens entrin pels ulls, on l’autor o autora publiqui fotografies, vídeos, dibuixos, pintures, còmics o qualsevol altre suport visual de collita pròpia. Molt important, han de ser de producció pròpia!\nPublicat per Sergi a 0:00 40 comentaris\nHi ha molts blogs on el seu autor o autora ens parlen de temes d’actualitat i de les coses que ens afecten el dia a dia donant-nos la seva opinió. Aquesta és la categoria on proposar el blogs que ens parlen sobre els esdeveniments que passen en el nostre temps, les injustícies socials, la política, el medi ambient, els que sempre estan al peu de la notícia, vaja.\nPublicat per Sergi a 0:00 33 comentaris


La temperatura mitjana de la Terra pujarà entre 2 i 4,5 graus a mitjan segle, més del que es preveia | Consumer\nLa temperatura mitjana de la Terra pujarà entre 2 i 4,5 graus a mitjan segle, més del que es preveia\nExperts de l'ONU adverteixen que l'acció humana és responsable de molts dels canvis que s'estan produint al planeta\nLes emissions de gasos d’efecte hivernacle són les úniques culpables dels canvis que està experimentant el planeta des del punt de vista del clima. Així ho diu l’últim informe del Panell Intergovernamental del Canvi Climàtic (IPCC), integrat per experts de l’ONU, que modifica algunes de les projeccions realitzades anteriorment.\nAquest informe adverteix d’una duplicació, pel que fa als nivells que existien abans de l’era industrial, de les concentracions de diòxid de carboni (CO2) en l’atmosfera -alguna cosa que s’espera que ocorri a mitjan aquest segle- que portarà aparellat un increment de les temperatures mitjanes del planeta d’entre 2 i 4,5 graus centígrads. L’anterior forqueta de pujada era d’1,4 i 5,8 graus per a final de segle.\nPerò el que realment preocupa als científics és que a tot arreu s’estan veient ja grans canvis a pesar que el CO2, principal gas d’efecte hivernacle, “només” ha augmentat un 30%. En aquest sentit, l’IPCC adverteix que l’acció de l’home és responsable de moltes de les alteracions que s’estan produint.\nEl nou informe, que es lliurarà als governs el proper mes, apunta a aquest augment en la concentració de diòxid de carboni com a única explicació d’una sèrie de fenòmens erràtics simultanis, com la fusió dels gels, la creixent desertització, l’augment de les inundacions, l’acidificació dels oceans i les migracions d’animals silvestres.


Cotxe de fusta blau amb dos ninots\nUn petit cotxe familiar. De fusta molt suau i amb un ampli espai al seu interior. I és que no arriba sol!. L'acompanyen els seus dos simpàtics ocupants.\nCotxe blau amb ninots. Juguem-hi!\nAmb aquest biplaça de fusta podrem passejar als seus dos ocupants rodant amunt i avall per tot arreu. Ens n'anem d'excursió? Potser un vulgui anar a la platja i l'altre a la muntanya, potser arribin a un acord i vagin cada dia a un lloc diferent!.\nCotxe blau amb ninots, Ens agrada perquè...\nté un disseny de línies senzilles i sense estridències, pel suau tacte de la fusta, les seves formes arrodonides i perquè l'acompanyen dos simpàtics personatges.


EL TEATRE D’ARTÀ FA BALANÇ DELS SEUS DARRERS 10 ANYS COM A PROJECTE PLENAMENT CONSOLIDAT – El Pi\nPàgina d'inici Actualitat EL TEATRE D’ARTÀ FA BALANÇ DELS SEUS DARRERS 10 ANYS COM A PROJECTE PLENAMENT CONSOLIDAT\nTé una mitjana de 23.000 usuaris anuals i programes pioners com el Cooldays Festival o la temporada 'Sent el patrimoni'.\nEl Teatre Municipal d'Artà ha presentat avui la memòria dels seus darrers 10 anys de funcionament. Es tracta d'una publicació que es repartirà casa per casa en què es dóna compte i es fa balanç de la tasca d'aquest espai cultural que compta amb un projecte artístic i de gestió plenament consolidat.\nLa gerent del teatre, Maria Bel Sancho, ha destacat que durant aquest temps s'han aconseguit dos objectius primordials: fidelitzar el públic i obrir el projecte a tota la gent de la comarca i també de tota l'illa. El director Artístic, Joan Matamales, ha fet un repàs dels projectes de la institució, com el pioner festival alternatiu Cooldays Festival o el projecte 'Sent el Patrimoni' (temporada d'arts escèniques i musicals que es duu a terme en espais del patrimoni artanenc, com Ses Païsses, Sant Salvador, les places del poble o les possessions de foravila).\nPer altra banda, ha destacat l'aposta que durant aquests anys s'ha fet per la formació: «invertir en formació és invertir en el públic del futur», ha dit. La regidora Aina Comes, per la seva banda, ha donat compte del procés de dissolució de la Fundació del teatre, que passarà a ser de gestió directa de l'ajuntament. Comes ha ressaltat, precisament, l'aposta per mantenir aquest servei de gestió pública.\nEl teatre municipal d'Artà es va inaugurar l'any 2001. L'actual equip de gestió va començar la seva tasca l'any 2005. Durant els darrers deu anys, s'ha mantingut una mitjana de devers 23.000 usuaris anuals, amb una punta de 32.569 usuaris l'any 2009. Compta amb una programació mensual variada d'arts escèniques i és un punt de trobada obert. Això vol dir que no només és una sala d'exhibició d'espectacles, sinó que és un centre cultural polivalent el qual acull activitats com presentacions de llibres, reunions d'associacions, debats, jornades, congressos, etc.\nPel que fa a l'apartat econòmic, la fundació suposa aproximadament un 1,51 % del pressupost municipal (entre devers 150.000 i 170.000 euros l'any, aproximadament). Això suposa una aportació anual de 22 euros per artanenc.\nEl 14 de desembre de 2015 es va acordar per unanimitat la dissolució de la fundació del teatre. Es tracta d'un canvi de forma jurídica que segons el consistori no implicarà modificacions a nivell de programació o en el personal que hi treballa.\nPrevious article\tEL PI RECLAMA MÉS EFICÀCIA I MÉS MUNICIPALISME AL CONSELL DE MALLORCA Next article\tEL PI APROVA EN COMISSIÓ LA PERSECUCIÓ DE LES GRANS FORTUNES QUE NO CONTRIBUEIXEN TRIBUTÀRIAMENT A L’ESTAT


AFE i el Lleida Esportiu apropen postures pels pagaments - FutbolCatalunya\nPublicat per: Jordi Mestres Rius 15 d'abril de 2016\nAlbert Esteve i Montse Balaguer durant el Nàstic-Lleida de la temporada passada // FOTO: FutbolCatalunya\nBones notícies dins de la delicada situació del Lleida Esportiu. El club blau deu tres mensualitats a la gran majoria dels seus futbolistes i això suposa exposar-se a denúncies d’impagament. Si n’hi haguessin el destí seria fatal, ja que suposaria el descens a Tercera Divisió. Per a evitar aquest desenllaç i amb la voluntat d’apropar postures el dijous es van reunir les dues parts. Jordi Esteve i Montse Balaguer van acudir a la seu de l’AFE a Madrid per a reunir-se amb José Luis Rubiales, Antonio Sainz i José María Borreguero. El compromís del club és remunerar el 100% de les nòmines dels seus futbolistes, incloses les que es deuen. Per això, haurà de presentar un pla de pagament a l’AFE a primers de maig. Si els futbolistes estan conformes amb la mateixa, problema resolt. Si no, el Lleida haurà de pagar o baixar a Tercera Divisió.\nNo hi ha elecció en aquest cas. La demora només s’acceptaria amb un compromís de solvència econòmic per part del club, que garanteixi la capacitat d’abonar els pagaments. Ara, el Lleida Esportiu té dues setmanes per a meditar com vol pagar. Hi haurà una altra reunió a primers de maig per a comunicar-ho a l’AFE i que aquesta informi als futbolistes.\nLa data no és casualitat, ja que a partir de maig s’obre el termini de denúncia per part dels jugadors afectats. Treva momentània, doncs, a un problema que s’arrossega des del passat mes de Desembre. Igualment, són dies de descans en tots els sentits, ja que aquesta setmana l’equip no juga perquè ho feia contra l’exclòs Huracán. El proper partit del Lleida Esportiu serà el proper 24 d’abril contra l’Eldense. Amb el play-off al cap... i també què passarà el dia 1 de maig.


El Barça s'examina al seu camp maleït - Diari de Girona\nEl conjunt català acumula ja vuit partits sense guanyar-hi\nefe 18.01.2017 | 16:36\nEl Barça s'examina al seu camp maleït ALBERTO ESTÉVEZ\nEl Barcelona intentarà demà a Anoeta acabar amb la maledicció que el persegueix últimament quan visita Sant Sebastià, on acumula fins a vuit partits consecutius sense guanyar.\nDe fet, la ratxa de l'equip blaugrana va arrencar després de la victòria aconseguida pel Barça de Frank Rijkaard en la temporada 2006-07, encara que curiosament els números de la Reial Societat a Barcelona encara són pitjors.\nI és que els donostiarres encadenen 18 derrotes de manera consecutiva al Camp Nou, pel que els números globals donen el Barça com a favorit davant l'eliminatòria copera que s'obre demà.\nLuis Enrique només té una baixa, la de Rafinha Alcántara, però tampoc ha convocat per al partit el porter titular, Marc André Ter Stegen, i els defenses Aleix Vidal i Jérémy Mathieu.\nEls precedents són favorables als blaugranes, que ja van eliminar els donostiarres en les semifinals coperes de la temporada 2013-14, i aquesta mateixa temporada els catalans van arrencar un sofert empat a la Lliga, en un partit en el qual el propi tècnic blaugrana va admetre que el seu equip no havia merescut puntuar.\nPer al partit, l'única posició que no està en dubte és la de porter. Sense Ter Stegen, que s'ha quedat a Barcelona, jugarà l'holandès Jasper Cillessen.\nEl retorn a la llista de Sergi Roberto, Gerard Piqué i Denis Suárez, després de la seva absència en el partit de Lliga contra la UD Las Palmas, suposa que tinguin més opcions per jugar de titular, com també Andrés Iniesta i Neymar, absents davant els insulars.\nEn defensa, Umtiti i Digne podrien tenir opcions de sortida, en lloc de Javier Mascherano i de Jordi Alba. En la zona de mitjos, podria tornar Ivan Rakitic, qüestionat últimament, i també té opcions André Gomes. En tot cas sembla clar que Iniesta estarà d'inici.\nEn la part davantera, tot apunta que jugarà el trident: Messi, Suárez i Neymar. Els dos primers estan en gran forma, mentre que Neymar, que va trencar contra l'Athletic una ratxa de més de mil minuts sense marcar, espera recuperar les seves bones sensacions.\nL'equip d'Eusebio Sacristán aspira a complicar el pas a semifinals de la Copa del Rei a un conjunt blaugrana favorit, però que haurà de suar si vol eliminar un conjunt basc que està en un gran moment.\nL'horari del partit, a les 21:15 de la vigília de la festa més important de l'any a Sant Sebastià, allunyarà d'aquest xoc molts aficionats, cosa que ha exasperat un important sector de l'afició.\nAmb això, l'alta presència de públic a Anoeta és tota una incògnita malgrat les mesures implementades pel club per atreure la seva afició.\nEls donostiarres porten 37 anys sense deixar fora el conjunt català del torneig del K.O., i afronten aquesta sèrie amb baixes importants que, no obstant això, no limiten els seus somnis de fer alguna cosa gran després d'eliminar el Valladolid i Vila-real.\nLa defensa copa la majoria d'aquestes absències, ja que es queden fora homes com Carlos Martínez, Mikel González o Joseba Zaldua, cosa que deixa la porta oberta a la titularitat del jove Álvaro Odriozola, de 21 anys.\nPreocupa més l'atac, ja que la presència del mexicà Carlos Vela no és segura pels seus problemes de genoll i el cos tècnic i els metges intenten limitar les seves aportacions per tenir-lo disponible quan les seves sensacions així ho aconsellin en els pròxims mesos de campionat.\nSi Eusebio segueix ferm en la seva idea de jugar amb el seu millor equip, Asier Illarramendi, suplent en el partit de lliga de dilluns a Màlaga, tornarà a l'onze inicial per conformar la parella de pivots al costat de David Zurutuza.\nA dalt Willian José vol tornar a aliar-se amb Anoeta per fer gols, ja que n'ha marcat 9 dels seus 10 gols davant el seu públic.\nReial Societat: Rulli; Odriozola, Navas, Iñigo Martínez, Yuri; Illarramendi, Zurutuza, Xabi Prieto; Oyarzabal, Juanmi o Carlos Vela, Willian José.


Appartamento Prati Roma Itàlia - Ofertes d'hotels amb els MILLORS DESCOMPTES EN LÍNIA\nAl visitar Roma, vosté es sentirà com a casa a Appartamento Prati, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Roma. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, transport hotel/aeroport, ascensor.\nL'ambient de Appartamento Prati es reflexa en cada habitació. aire condicionat, calefacció, aparell de televisió, aparell de televisió LCD/pantalla de plasma, cuina americana són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Appartamento Prati és una selecció idònia per a la vostra estada a Roma.\nDescompte a Appartamento Prati


El gerent de la Regió Sanitària de Tarragona, Ramon Descarrega, ha visitat el punt de vacunació de Calafell. | BP Diari\nLa vacunació agafa ritme de creuer al Baix Penedès mentre segueix baixant la incidència de la Covid\nEl punt de Calafell ja ha començat a vacunar la franja d'edat entre els 50 i els 59 anys\nper Marc Guitart 14/05/2021 13:36h\nDesprés d'unes primeres setmanes amb molts dubtes i un ritme molt baix, la vacunació contra el coronavirus al Baix Penedès ja ha agafat ritme de creuer. Aquesta setmana, el centre intermedi de Calafell —el punt de vacunació de referència a la comarca— ja ha començat a vacunar la franja d'edat situada entre els 50 i 59 anys.\nCada dia s'estan administrant prop de 450 dosis de Pfizer a la població nascuda entre el 1962 i el 1971. A aquestes prop de 2.000 vacunes, s'han d'afegir les 1.000 que es posaran entre dissabte i diumenge d'AstraZeneca per la població d'entre 60 i 69 anys, per sumar un total de 3.000 vacunes en una setmana.\nFuncionant a màxima capacitat\nAixò vol dir que el centre de Calafell funciona al màxim de capacitat, ja que els tres punts intermedis que hi ha al Camp de Tarragona (Cambrils, Valls, Calafell) poden posar fins a 3.000 vacunes a la setmana. «La intenció és que no quedi ni una sola vacuna sense administrar tan aviat com les rebem», ha explicat el gerent de la Regió Sanitària del Camp de Tarragona, Ramon Descarrega, que ha visitat aquest divendres al migdia el centre situat al pavelló Joan Ortoll de Calafell.\nBones dades al Baix Penedès\nLa bona marxa que s'està assolint amb les vacunes té una incidència directa en les xifres d'hospitalitzats i morts a la comarca. Actualment, només hi ha quatre persones ingressades al Baix Penedès amb coronavirus, mentre que fa més d'un mes que no es registra cap defunció vinculada amb la Covid. La transmissió del virus també va a la baixa. Després d'unes setmanes en què hi ha hagut petits repunts a les ABS de Calafell primer i el Vendrell després, ara l'índex de reproducció (RT) se situa en un dels punts més baixos (0,68).\nEl risc de rebrot també ha baixat de nou dels 100 punts (xifra a partir de la qual es considera risc alt) per situar-se en els 87 (mitjà) i la taxa de positivitat de l'última setmana es troba en el 3,98%. Durant l'última setmana s'han detectat 49 positius, mentre que en les dues anteriors aquesta xifra havia estat de 82 i 73 respectivament.\nEl centre intermedi de vacunació de Calafell ja funciona a ple rendiment. | BP Diari


La dona de Mainat va ser detinguda per intentar estafar-lo un mes després de l'arrest per intent d'homicidi - Diari de Girona\nLa dona de Mainat va ser detinguda per intentar estafar-lo un mes després de l'arrest per intent d'homicidi\nLa parella continuava compartint sostre després de la primera detenció, rere la qual Mainat va prendre algunes precaucions\nAngela Dobrowolski, en el programa de TV3 el convidat.\nLa dona de Josep Maria Mainat, investigada per intentar assassinar el seu marit, va ser detinguda en una segona ocasió, aquesta vegada el 21 de setembre, per intentar estafar el fundador de La Trinca i de Gestmusic falsificant xecs, segons fonts consultades per EL PERIÓDICO.\nLa parella, que mantenia una relació complicada, continuava vivint sota el mateix sostre, fins i tot després de la temptativa d'homicidi. Després de recuperar-se del coma diabètic, Mainat va prendre certes precaucions de vigilància en el seu entorn. Va ser així com va descobrir que Angela Dobrowolski havia falsificat xecs al seu nom. Aquest ho va denunciar i els Mossos van detenir la dona de nou el 21 de setembre, en aquesta ocasió, per un delicte d'estafa. Un arrest que es va produir un mes després del primer. Després de passar a disposició judicial, el titular del Jutjat d'Instrucció número 32 de Barcelona la va deixar una altra vegada en llibertat amb càrrecs.\nEl primer arrest, per intent d'homicidi en grau de temptativa, es va produir l'1 d'agost. Segons les fonts consultades, qui va presentar la primera denúncia al juny va ser Pol Mainat, el fill de Mainat i Rosa Maria Sardà, que després de veure el seu pare a l'hospital al juny i fer algunes indagacions, va lligar caps i va avisar els Mossos, que van obrir una investigació. Josep Maria Mainat va ratificar la declaració del seu fill i va arrencar un cas a càrrec de la unitat d'investigació del districte d'Horta.


Arriba el nou codi QR\nAquesta setmana, a l'Espai Internet, els presentem el codi QR ... Què és? ... Doncs un quadrat format per punts blancs i negres que conté un missatge codificat\n14/12/2008 - 15.54\nAquesta setmana, a l'Espai Internet, els presentem el codi QR ... Què és? ... Doncs un quadrat format per punts blancs i negres que conté un missatge codificat. Per entendre'l no cal, com fan les noies de l'anunci, ni entretancar els ulls ni acostar-s'hi molt, només fer-ne una foto amb el mòbil i, automàticament, se'ns mostra la informació oculta, en aquest cas una oferta publicitària. El codi QR el van inventar al Japó l'any 94, i allà fa furor. Es troba per tot arreu, fins i tot a les làpides dels cementiris, on serveix per donar informació sobre els difunts.\nÉs, de fet, com un codi de barres, però amb més capacitat d'informació i aplicacions infinites, ja que es pot estampar en tot tipus de productes, per exemple, samarretes, per les quals, si li fem una foto, podem tenir accés a dades personals del portador. O a la façana de locals, com aquest hotel de Barcelona, per anunciar ofertes especials per als clients.\nCrear un codi QR és molt fàcil. És una patent oberta i gratuïta, i a internet hi ha molts llocs on fer-ho. Nosaltres, a l'Espai Internet n'hem fet un, incorporat a la signatura dels nostres correus i que porta, directament, al blog... Per desxifrar-lo només cal un mòbil equipat amb càmera i amb el software adequat, que molts telèfons ja incorporen i que també es pot baixar d'internet, de franc.\nI això no és tot: a partir d'avui, per primer cop a Espanya, els codis QR arriben a la televisió. El programa del 33 "Hat-Trick Barça" els incorporarà a la pantalla per donar sorpreses i premis als espectadors. Per exemple: ahir, durant el Barça-Madrid es va poder veure a la grada aquest gran codi QR... saben què vol dir? La resposta, aquesta nit, al "Hat Trick".\nCodi QR a la Wikipedia\nQR code - Blog sobre codis QR\nKaywa - Lector gratuït de codi QR\nQuickmark - Un altre lector gratuït de codis QR, per model de telèfon\niDecode: Lector de codis QR en la AppStore\nDenso Wave - Pàgina oficial dels creadors del codi QR\nSemapedia - Enllaços QR amb la Viquipedia\nSemapedia i QR codis, vinculant el món físic amb el món virtual\n22 Setembre 2007 - Primer anunci amb codi QR en premsa\nVídeo complert de la notícia de les tombes japoneses amb QR (en anglès)\nQR code graves give a "Memorial Window"\nTombes amb codi QR (en japonès)\nGenerador de codis QR per Microsoft Word\nCodis d'amor - Joies amb codis QR personalitzats\nCódigo QR - Información sobre Códigos QR, Lectores y Generadores QR Codes


Ada Colau: "Sé què és la precarietat, sempre he viscut\nper Redacció 04 de març de 2019 09:49\nL'alcaldessa de Barcelona, Ada Colau, ha reivindicat aquest matí que coneix la "precarietat" perquè sempre ha viscut de lloguer. La líder municipal ha considerat que els polítics han d'estar "a prop de la resta de mortals", i que passar molts anys a l'administració pot allunyar els treballadors públics de la realitat social. En una entrevista a Aquí, amb Josep Cuní a la Cadena Ser s'ha referit a Celestino Corbacho, flamant número tres de la llista de Manuel Valls, com a exemple de polític allunyat de la realitat.\nPer a Colau, l'exministre de Treball i exalcalde de l'Hospitalet porta "dècades" en política, i ha opinat que no cal ocupar un lloc a l'administració per participar en política. L'alcaldessa s'ha posat d'exemple en aquest sentit, ja que ha recordat la seva època com a activista a la Plataforma d'Afectats per la Hipoteca (PAH) per justificar que es pot fer política sense estar a l'administració. Sobre l'habitatge ha assegurat que "mai" s'havia fet tant pel dret a l'habitatge a Barcelona com en el seu mandat. A més, ha indicat que aquesta setmana l'Ajuntament sancionarà amb 2,8 milions d'euros dos fons inversors que tenen pisos buits al carrer Aragò i a Pau Claris. Tot i així, ha lamentat no poder expropiar els pisos. "L'especulació és un dels grans enemics de la ciutat", ha alertat.\nLa líder de l'executiu municipal ha expressat que ha hagut de lluitar contra "poders establerts" durant el seu mandat. "Els que vam entrar al consistori no coneixíem les elits de la ciutat, no anàvem als seus sopars", ha destacat. Colau també ha fet referència a les paraules d'Ernest Maragall en què l'alcaldable d'ERC apostava per convertir Barcelona en "punta de llança" de l'independentisme. L'alcaldessa ha afirmat que "mai" s'havia fet "tant pel republicanisme" com en el seu mandat. Segons ella, la retirada de medalles, el canvi de noms de carrers o el memorial del Camp de la Bota han fet "més que mai" pel republicanisme. Sobre la posició d'ERC de cara a les eleccions, ha subratllat que la formació ha canviat de "postura" ja que han pactat amb "l'antiga convergència". "El senyor Maragall em té confosa i no sé ben bé per on va.\nEleccions municipals 26M Ada Colau Ajuntament de Barcelona\nColau, a Marchena: "Si estan aquí per l’1-O hi hauríem d’estar milions de persones"


Emoticones que fem servir amb un significat diferent pel que van ser pensades - F1 Informatics\n07 maig Emoticones que fem servir amb un significat diferent pel que van ser pensades\nPosted at 11:14h in Actualitat\tby\tadmin\n1. S’acostuma a utilitzar per a expressar un estat d’ànim de felicitat. Però segons els creadors no és exactament aquest. De fet, si ens hi fixem, la cara està lleugerament envermellida. I el que vol simbolitzar en realitat és una acció de flirteig entre dues persones.\n2. S’utilitza com a sinònim de sorpresa, amb algú que es posa les mans al cap, en realitat el que significa és simplement un ‘OK’. A la cultura japonesa aquest gest es representa amb la lletra O, i així la representaríem d’una manera gestual.\n3. Es fa servir molts cops per expressar que s’està trist per alguna cosa, ja que la gota sembla una llàgrima que cau. Però en realitat representa una persona que està constipada.\n4. Demanar ‘si us plau’? Pregar perquè alguna cosa vagi bé? Doncs bé, el que realment representen aquestes mans és el gest de disculpa que s’utilitza a la cultura japonesa.\n5. Quan veiem aquesta emoticona el primer que pensem és: està enfadat/da. Tanmateix, el que realment representa és el moment en que ens desfoguem, perquè ja hem acabat una feina o una cosa que ens tenia amoïnats.\n6. De petó, res de res! Aquesta icona vol representar una persona xiulant. O sigui, que el que seria correcte seria utilitzar-la quan ens volem fer els despistats.


L'Ajuntament assumirà el cost total del material fungible dels projectes culturals i lingüístics d'Educació Infantil\nAmb la finalitat d'ajudar a les famílies amb fills i filles que cursen l'etapa d'Educació Infantil, de 3, 4 i 5 anys, l'equip de govern de l'Ajuntament d'Onda ha informat aquest matí que assumirà l'adquisició del material fungible necessari per a dur a terme aquest període educatiu tan important.\nAixí ho ha explicat la regidora d'Educació del consistori, Encarna Ribes, qui ha assenyalat que l'Ajuntament s'ocuparà de la reposició del material escolar que els centres escolars utilitzen durant l'etapa Infantil de segon cicle. Al llarg del curs 2016/2017, els centres no demanaran cap col·laboració econòmica més a les famílies en concepte de les campanyes d'activitats culturals i lingüístiques. Tal com ha destacat Ribes, “serà el centre qui comunique al consistori el cost dels materials que necessiten les famílies en cada nou projecte i, finalment, l'Ajuntament assumirà totalment la despesa”.\nA través d'aquesta modalitat d'ajudes per al material fungible, l'equip de govern estalvia diners i tràmits als pares i mares dels estudiants onders. La regidora d'Educació ha assegurat que, d'aquesta manera, “l'Ajuntament continua realitzant una inversió directa en aquesta etapa educativa, afavoreix com en altres cursos a totes les famílies per igual i assegura que tots els xiquets i xiquetes d'infantil disposaran dels mateixos recursos per a aconseguir una educació integral, que és en definitiva l'objectiu que tots perseguim”.


Representació a càrrec del taller de teatre III amb motiu del final de curs. Direcció: Imma Sancho.\nCampionat Autonòmic d'Handbol Platja, organitzat pel Club d'Handbol Xàbia i la Federació Valenciana d'Handbol i col·labora la Regidoria d'Esports.\nTrofeu de vela amb eixida del Club Nàutic i arribada a la badia de Xàbia, organitzat pel Club Nàutic Xàbia i col·labora la Regidoria d'Esports.\nBlackwood Clarinets comprén la majoria d'instruments d'esta família, des del cridaner clarinet en MI bemoll (requint) fins a l'atronador clarinet contrabaix. Açò dota a l'ensemble d'un ampli ventall de textures musicals. Entrades disponibles contactant amb: l'església o els membres encarregats del comité de l'església, telf.: 96 558 75 85 / 96 646 0725.\nProclamació de la Reina, Dames i Cort d'Honor, i a continuació, actuació musical.\nPer a evitar el spam, escriba el número494297\nPer a evitar el spam, escriba el número608582


QNAP TS-412 Turbo NAS review - Unitats Nas | De Novembre 2020\nEl nostre preu de qualificació en revisar 253 IVA inc\nNo és necessari comprar un recinte NAS de dues badies quan aquest fantàstic de quatre badies és tan barat\n4 portes de disc, emmagatzematge N / A, 2 x 10/100 / 1000Mbit / s ports Ethernet\nUna vegada que comenceu a mirar tancaments NAS de quatre discs, acostumeu a trobar maquinari molt més robust del que normalment obteniu amb models domèstics més petits. Aquest és certament el cas del xassís metàl·lic sòlid del dispositiu NAS de QNap TS-412. També té algunes opcions de connectivitat més que dispositius NAS més petits, amb un port USB2 a la part davantera, tres més a la part posterior, dos ports LAN i un parell de ports eSATA.\nUn cop el TS-412 s’encengui i es connecti a la vostra xarxa, podeu utilitzar l’aplicació QNap Finder del disc d’instal·lació subministrat. Aquesta cerca del NAS a la xarxa i us permet configurar-la a través de la interfície web del dispositiu NAS. Després de formatar els discos, se us demanarà que seleccioneu i instal·leu el firmware de la NAS. Podeu instal·lar-lo des del disc o descarregar el firmware més recent des del lloc web de QNap.\nDesprés de la instal·lació del firmware, se us demana que configureu els paràmetres bàsics del NAS, inclosos el seu nom, la contrasenya i els serveis opcionals, com ara el streaming de suports de FTP, UPnP o iTunes i un servidor web. També podeu triar entre JBOD o RAID 0, 1, 5, 6 o 10 configuracions de volum. Un cop instal·lat tot, haureu d’utilitzar la interfície web excel·lent per configurar els vostres serveis, incloses les carpetes compartides, que sovint ja estan configurades en dispositius NAS. Afortunadament, fer-ho no és gaire problema, gràcies a un assistent útil que us guia a cada pas de la configuració i la seguretat de la vostra acció.\nLa pantalla principal de la interfície d’administració us ofereix una selecció de dreceres per a les funcions que és més probable que necessiteu, des de la gestió d’usuaris fins a la gestió de dispositius externs i un assistent útil per configurar el NAS com a servidor d’emmagatzematge en núvol propi, accessible des de qualsevol lloc. . Una gamma més àmplia d’opcions està disponible a través d’un panell de menú d’estil arbre a l’esquerra.\nDes d’aquí, podeu controlar els servidors d’aplicacions que s’executen al NAS, inclosos serveis com servidors multimèdia i clients BitTorrent. També podeu compartir unitats i impressores USB connectades a la NAS, habilitar opcions avançades de xarxa com ara iniciar sessió SSH i certificats de seguretat i controlar una varietat d’opcions de còpia de seguretat per protegir dades emmagatzemades a la NAS.\nEl TS-412 és ràpid, com espereu d'un dispositiu de negocis NAS de quatre badies. Amb les unitats configurades com a parells RAID 1, vam veure velocitats de transferència mitjanes de 12,5 MB / s per a fitxers petits i 41,8 MB / s per a grans. En mode RAID 0, els fitxers petits transferits a 52,3 MB / s i els grans a 14 MB / s.\nEl TS-412 Turbo NAS està disponible actualment a Amazon per només 253 £. És menys que la de dues badies germanes QNap TurboNAS TS-219P II. És un preu fantàstic, però no està clar quant estarà al seu lloc. El preu habitual de la NAS de 442 £ encara és bo, però no tan bon punt.\nJBOD, RAID 0, RAID 1, RAID 5, RAID 5 + recanvi calent, RAID 6, RAID 10\nSuport UPS, gestor de descàrregues, suport de càmera IP\nFuji hs50exr opinió


'Katalunia Agur!': com es veu des del País Basc el procés independentista català\nMÓN > MITJANS DE COMUNICACIÓPAÍS BASC\n‘Katalunia Agur!’: com es veu des del País Basc el procés independentista català\nUn equip d'EiTB retrata la realitat catalana i pren el pols al país\nUn equip d’EiTB, amb Maddalen Iriarte, va recórrer el Principat durant la campanya electoral del 27-S per prendre el pols polític al país i parlar de la independència. El resultat va ser el reportatge ‘Katalunia Agur!’ (‘Adéu, Catalunya’), que la televisió pública basca va emetre la nit de les eleccions i que ara es pot veure a la xarxa.\nEl programa reflecteix dues realitats diferents. D’una banda, hi ha bascs que viuen a Catalunya o catalans que coneixen perfectament el País Basc i en parlen la llengua, que expressen l’opinió més pròxima i directa, més adreçada al públic ‘euskaldun’. Parlen en èuscar i són el cantant Gorka Knorr –que conversa amb Lluís Llach (vídeo)–, el polític i filòleg Toni Strubell (vídeo), el professor de la Universitat de Girona Guillem Ormazabal (vídeo) i el jugador de futbol de l’Espanyol Anaitz Arbilla (vídeo).\nAlhora, el programa entra a fons en la realitat del país amb entrevistes també en diversos camps. De la cultura, en parla l’actor i regidor de l’Ajuntament de Barcelona Juanjo Puigcorbé (vídeo). Hi ha una entrevista particularment impressionant al monjo de Montserrat Hilari Raguer (vídeo), Gay de Liébana parla dels aspectes econòmics (vídeo) i els periodistes Mònica Terribas, Vicent Partal i Eli Zunzunegi hi aporten el context sobre els mitjans i la situació política (vídeo).


aula2 | Cases de Colònies i Monitors de Lleure - Escoles | Cicle inicial | Descobertes\nDescobertes Cicle Inicial\nDesembre 22, 2012 Super User 517\nDesembre 22, 2012 Super User 544\nEL FOLLET DEL CASTANYER I LA MARIA CASTANYA\nLa Maria Castanya, quan arriba la tardor, va a collir castanyes al bosc. Enguany però, s’ha trobat amb el follet del castanyer, en veure’l ha sortit corrents i ha perdut totes les castanyes pel camí…\nDesembre 22, 2012 Super User 526\nDesembre 22, 2012 Super User 509\nDesembre 22, 2012 Super User 520\nEl Petit Príncep és la història d'un jovenet que viu a l'asteroide B612 tot sol, cuida tres volcans i una rosa. Però el nostre personatge es disposa a conèixer altres planetes i asteroides.\nDesembre 22, 2012 Super User 441\nEntre els descobriments que fa el Petit Príncep sobre el món dels homes adults hi ha un geògraf que no surt mai del seu planeta, un divertit rei que mana despòticament sobre un asteroide encara més minúscul on amb prou feines cap a la seva capa, un vanitós, un avorrit que només sent les lloances, un bevedor que beu per oblidar que beu, un home de negocis que compta estels i un fanaler que ha entrat en un curiós i absurd cercle. Us agradaria conèixer el viatge del Petit Príncep?\nUn astròleg de gran renom explicarà als nens i nenes que per mitjà del seu gran telescopi ha descobert la posició exacta de l’asteroide B612, el planeta del Petit Príncep. Els nens i nenes, a través d’una gimcana, reviuran el viatge que va fer el Petit Príncep per diferents planetes i per la Terra.\nVolem endinsar als nens i nenes al món dels contes i els llibres tot representant el viatge que fa el Petit Príncep per diferents planetes.\nSón moltes les dites, mal dites que es fan des dels pobles a la gent de ciutat i a l'inrevés i és que entre unes i altres hi podem trobar moltes diferències, sense que cap sigui ni millor ni pitjor. Però coneixem realment quines diferències hi ha entre el poble i la ciutat i la forma com s'hi viu?\nNovembre 22, 2013 Super User 407\nA través d'una gimcana pel poble del Bruc, els nens i nenes en petits grups descobriran les diferències entre un poble i una ciutat.\nAquesta descoberta pretén que a partir del recorregut pel poble del Bruc descobrim aquells elements característics en tots els pobles alhora que detectem d'altres que no tenen i són imprescindibles a les ciutats.\nDesembre 22, 2012 Super User 446\nDesembre 22, 2012 Super User 478\nDesembre 22, 2012 Super User 403\nEn aquesta descoberta els nens i nenes coneixeran trets característics de diferents cultures i tradicions.\nDesembre 22, 2012 Super User 480\nMitjançant una dinàmica per racons aproparem als nens i nenes a aquells aspectes més representatius i atractius d’algunes cultures del món. Utilitzant la diversitat cultural que caracteritza l’entorn proper dels nens i nenes de l’escola, treballarem valors com la tolerància, el respecte i la il·lusió per conèixer altres realitats.\nObservar la diversitat cultural del nostre país. Conèixer elements i tradicions d’altres cultures. Valorar la diversitat com a fet positiu i enriquidor.\nDesembre 22, 2012 Super User 462\nDesembre 22, 2012 Super User 518\nDesembre 22, 2012 Super User 513\nParlar de Pere Calders és parlar del gran exponent de la narració breu catalana. És un escriptor d'excepció, àgil, imprevisible i subtil. Volem acostar als nens i nenes als seus contes, impregnats sovint, d’un realisme màgic i misteriós, fent versemblant l’inversemblant.\nDesembre 22, 2012 Super User 495\nDesembre 22, 2012 Super User 484\nDesembre 22, 2012 Super User 538\nUna menina de Picasso ens convidarà a visitar un museu a l’aire lliure on els nens i nenes, en petits grups, podran observar diferents quadres alhora que juguen i experimenten amb diferents tècniques.\nApropar els nens/es al món de la pintura i l’art. Observar les obres més representatives de cada estil artístic de Picasso. Descobrir com els colors i les formes poden transmetre diferents sensacions i sentiments.\nLa descoberta Puja al teu tren la desenvolupem en algun dels molts parcs de Catalunya que conten amb trens en miniatura, allà hi treballem aspectes relacionats amb el transport públic.\nDesembre 22, 2012 Super User 613\nA partir d’un joc de pistes ens endinsarem en el món dels transports, en especial del tren. Amb un bitllet gegant, els nens i nenes aniran parant en diferents estacions, on coneixeran oficis i elements relacionats amb els trens. Finalment, pujarem al tren en miniatura i farem un petit recorregut.\nDescobrir el funcionament d’un tren. Representar i memoritzar les diferents escenes d’un viatge en tren. Treballar els diferents transports de la ciutat i els medis per on circulen.\nDesembre 22, 2012 Super User 651\nCada any quan arriba el fred el Tió de Nadal omple de misteri i il·lusió totes les cases de Catalunya. Però què en sabem del Tió de Nadal?\nDesembre 31, 2015 Super User 530\nA partir d’un dinàmica lúdica per racons els nens i nenes aprendran alguns dels secrets del Tronc de Nadal. Així descobriran on s’amaga i podran tenir-ne cura fins a les dates de Nadal.\nTreballar la tradició nadalenca del Tió de Nadal a partir d’una dinàmica lúdica tot descobrint aspectes del Tió que els nens poden no conèixer i fent créixer així, la il·lusió dels més petits.\nDesembre 22, 2012 Super User 512\nPer Santa Cecília passarem una jornada d'allò més musical tot descobrint i experimentant.\nOctubre 17, 2014 Super User 509